Stortingets 22. juli-komité

Stortingets 22. juli-komité (offisielt navn: Stortingets særskilte komité til å behandle redegjørelse fra justisministeren og forsvarsministeren i Stortingets møte 10. november 2011 om angrepene 22. juli) var en særskilt komité i Stortinget. Komiteen ble nedsatt for å behandle en redegjørelse fra daværende justisminister Knut Storberget og forsvarsminister Grete Faremo i Stortingets møte 10. november 2011 om terrorangrepene i Norge 2011.

Komiteen ble nedsatt i henhold til § 14 i Stortingets forretningsorden og hadde 17 medlemmer, fra alle stortingspartiene.

Komiteen avga sin innstilling 1. mars 2012.Innstilling om 22. juli-redegjørelsen

Medlemmer
 Verv  Navn  Parti Leder  Knut Arild Hareide  KrF Første nestleder  Jan Bøhler  Ap Andre nestleder  Anders Anundsen  Frp Medlem  Hans Frode Kielland Asmyhr  Frp Medlem  Akhtar Chaudhry  SV Medlem  André Oktay Dahl  H Medlem  Jan Arild Ellingsen  Frp Medlem  Trine Skei Grande  V Medlem  Tore Hagebakken  Ap Medlem  Sigvald Oppebøen Hansen  Ap Medlem  Jenny Klinge  Sp Medlem  Martin Kolberg  Ap Medlem  Anna Ljunggren  Ap Medlem  Åse Michaelsen  Frp Medlem  Tove-Lise Torve  Ap Medlem  Anders B. Werp  H Medlem  Anne Tingelstad Wøien  Sp

Komiteens konklusjoner
Komiteen rådet Stortinget til å fatte følgende vedtak:
 Stortinget ber regjeringen evaluere etableringen av politiråd i kommunene og deres betydning for forebyggende arbeid, herunder betydningen for den lokale terrorberedskapen.
 Stortinget ber regjeringen utrede bedre måter å belønne velfungerende SLT-samarbeid med sikte på å styrke det lokale kriminalitetsforebyggende arbeidet og samfunnsberedskapen.
 Stortinget ber regjeringen legge fram for Stortinget en videreutviklet og forsterket overordnet plan for å forebygge og håndtere mulige terrorangrep i Norge.
 Stortinget ber regjeringen iverksette eventuelle nødvendige tiltak for å forbedre informasjonen til pårørende i en krisesituasjon.
 Stortinget ber regjeringen gjennomgå erfaringene fra ordningen med fast kontakt for ofre og pårørende i forbindelse med en krise og vurdere om den skal utvides til å bli en generell ordning for kommunene.
 Stortinget viser til regjeringens gjennomgang av bistandsinstruksen og legger til grunn at samhandlingen mellom politi og forsvar videreutvikles og forsterkes.
 Stortinget ber regjeringen gjennomføre nødvendige tiltak for å bevisstgjøre politiledere om viktigheten av å raskt be om bistand fra Forsvaret eller andre ved større hendelser.
 Stortinget ber regjeringen gjennomføre nødvendige tiltak for å sikre bedre informasjonsutveksling mellom politidistriktene ved store hendelser.
 Stortinget ber regjeringen fremme egen sak om felles nødnummer, slik Stortinget tidligere har forutsatt.
 Stortinget viser til at regjeringen har varslet en ekstern gjennomgang av PST og ber om at regjeringen i den forbindelse legger vekt på kompetanse- og ressurssituasjonen for å sikre at PST har tilstrekkelig ressurser og kompetanse til blant annet å overvåke ulike miljøer i et bredt forebyggende perspektiv.
 Stortinget ber regjeringen i forbindelse med resultatreformen foreta en vurdering av hvilken politidekning som må forutsettes for at ulike krav om responstid skal kunne realiseres.
 Stortinget ber regjeringen gjennomgå dagens system med varsling til landets politidistrikter ved riksalarm og særlig vurdere innføring av et mer moderne alarmsystem som kan varsle flere sentrale politiledere i tillegg til sentralene ved politidistriktene.
 Stortinget ber regjeringen komme med en plan, samt økte bevilgninger i forbindelse med Revidert nasjonalbudsjett 2012 for å sørge for at den militære helikopterberedskapen på Rygge videreføres.
 Stortinget ber regjeringen gjennomgå retningslinjene for «skyting pågår», samt gjennomgå opplærings- og oppfølgingstilbudet til ansatte i politiets operative avdelinger for å sikre at disse er i stand til å håndtere situasjoner hvor sivile angripes med våpenmakt.

Referanser

 Eksterne lenker 
 Den særskilte komité til å behandle redegjørelse fra justisministeren og forsvarsministeren i Stortingets møte 10. november 2011 om angrepene 22. juli – stortinget.no

22
Kategori:Terrorangrepene i Norge 2011
Kategori:Stortinget 2009–2013
Kategori:Etableringer i 2011
Kategori:Opphør i 2012